Държавен вестник, бр. 20, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  20
а) в т. 6, буква „а“ след израза „секюрити­
зационни сделки,“ се добавя „включително на 
репутационния риск (какъвто възниква във 
връзка със сложни структури или продукти)“, 
а след думите „инвестиционният посредник е“ 
се добавя „инвеститор,“;
б) точка 10 се изменя така:
„10. относно ликвидния риск:
а) разработени са устойчиви стратегии, 
политики, процедури и системи за установя­
ване, измерване, управление и наблюдение на 
ликвидния риск, които са:
1. за подходящи времеви хоризонти, вклю­
чително за един работен ден, с цел осигуря­
ване поддържането на адекватно равнище на 
ликвидни буфери;
2. съобразени с групите дейности, валутите 
и лицата и включват подходящи механизми за 
разпределение на разходите, ползите и риско­
вете, свързани с ликвидността;
3. съответстват на комплексността, рисковия 
профил, обхвата на дейност на инвестиционния 
посредник и толеранса към риск, установен от 
управителния орган;
4. отразяват значимостта на инвестиционния 
посредник във всяка държава членка, в която 
той упражнява дейност;
б) инвестиционният посредник информира 
за нивото на толеранс към риска за всяка 
група дейности;
в) разработени са методологии за установява­
не, измерване, управление и текущия контрол на 
източниците на финансиране, които обхващат:
1. текущите и прогнозираните значими па­
рични потоци, произтичащи от активи, задъл­
жения и задбалансови позиции, включително 
условните задължения;
2. възможния ефект на репутационния риск;
г) инвестиционният посредник разглежда 
алтернативни сценарии по отношение на лик­
видните си позиции и на редуциращите риска 
фактори, като допусканията, на които се основа­
ват решенията му във връзка с източниците на 
финансиране, подлежат на редовен преглед; в 
тази връзка алтернативните сценарии обхващат 
по-специално задбалансовите позиции и другите 
условни задължения, включително задълже­
нията на предприятия с предмет на дейност 
секюритизация или други лица със специална 
цел, по отношение на които инвестиционният 
посредник действа като спонсор или предоставя 
значителна ликвидна подкрепа; 
д) инвестиционният посредник взема под 
внимание възможното въздействие на специ­
фиката на посредника и на пазара като цяло, 
както и комбинирани алтернативни сценарии; 
инвестиционният посредник взема предвид раз­
лични времеви хоризонти и различни степени 
на симулирани условия на криза; 
е) инвестиционният посредник коригира 
своите стратегии, вътрешни политики и лимити 
в зависимост от ликвидния риск и разработва 
ефективни планове за непредвидени обстоятел­
ства, като отчита резултатите от алтернативните 
сценарии, посочени в буква „г“;
ж) за преодоляване на възможни ликвидни 
затруднения инвестиционният посредник разра­
ботва планове за непредвидени обстоятелства, 
съдържащи подходящи стратегии и мерки за 
прилагането им при евентуален недостиг на 
ликвидност; тези планове подлежат на редовно 
тестване, актуализиране въз основа на полу­
чените резултати от алтернативните сценарии, 
посочени в буква „г“; плановете се докладват 
на управителния орган на инвестиционния 
посредник и се одобряват от него, като въ­
трешните политики и процеси могат да бъдат 
съответно коригирани.“
§ 2. В глава петнадесета се създава раздел Iа: 
„Раздел Іа 
Политики за възнагражденията
Чл. 142а. (1) Инвестиционните посредници 
приемат и прилагат политики относно възна­
гражденията, които включват заплати и други 
финансови и материални стимули, включително 
облаги, свързани с пенсиониране, за следните 
категории персонал:
1. висшия ръководен персонал;
2. служители, чиято дейност е свързана с 
поемане на рискове;
3. служители, изпълняващи контролни функ­
ции, и
4. всички служители, чиито възнаграждения 
са съразмерни с възнагражденията на слу­
жители по т. 1 и 2 и чиито дейности оказват 
съществено влияние върху рисковия профил 
на инвестиционния посредник.
(2) Инвестиционният посредник следва 
следните принципи при прилагане политиката 
за възнагражденията, като се вземат предвид 
естеството, мащабът и комплексността на не­
говата дейност, структурата на вътрешната му 
организация и обхватът на извършваните от 
него инвестиционни услуги и дейности: 
а) осигуряване на надеждно и ефективно 
управление на риска и ненасърчаване на пое­
мането на риск, който надвишава допуснатото 
от инвестиционния посредник ниво; 
б) съответствие със стратегията, целите, 
ценностите и дългосрочните интереси на ин­
вестиционния посредник, както и прилагане на 
мерки за избягване на конфликти на интереси.
(3) Инвестиционните посредници могат да 
определят освен постоянно, така и променливо 
възнаграждение, които трябва да бъдат в такова 
съотношение, че постоянното да представлява 
достатъчно висок дял от общото възнаграж­
дение, както и да позволява прилагането на 
гъвкава политика относно променливото въз­
награждение, включително възможността то 
да не бъде изплащано.
Чл. 142б. (1) Надзорният орган на инвес­
тиционния посредник, а при липса на такъв 
управителният му орган приема, периодично